ORDE do 25 de febreiro de 2008 pola que se aproba o deslindamento do monte veciñal en man común de Frexulfe, no concello do Valadouro (Lugo), pertencente á comunidade de montes dos veciños de Frexulfe.
CONSELLERÍA DO MEDIO RURAL — III. OUTRAS DISPOSICIÓNS — 03/03/2008

Examinado o expediente de deslindamento do monte veciñal en man común de Frexulfe, no concello do Valadouro (Lugo), pertencente á comunidade de montes dos veciños de Frexulfe, e tendo en conta os seguintes:
Antecedentes de feito.
Primeiro.-Que o Xurado Provincial de Montes Veciñais en Man Común, mediante Resolución do 30 de xuño de 1980, clasificou como tal o denominado Montes de Frexulfe, pertencente á comunidade integrada polos veciños da parroquia de Frexulfe, no municipio do Valadouro.
Segundo.-O 14 de xuño de 1996, Celso Pernas Vivero, presidente da Comunidade de Frexulfe, solicitou que conforme co disposto na Lei 13/1989, de 10 de outubro, se levase a cabo o deslindamento total do monte de Frexulfe.
O 16 de decembro de 1997, no BOP de Lugo, nº 287, publicouse o anuncio de deslindamento total do monte de Frexulfe, fixando para o día 15 de abril de 1998, ás once da mañá, no lugar da Pasada de Santo Domingo, o inicio das operacións do deslindamento, que levaría a cabo o enxeñeiro de montes Santos Gabriel Arenas Ruiz.
O día 11 de novembro de 1998 foi redactado o informe do enxeñeiro operador Santos Gabriel García Arenas en que se recollía a tramitación do expediente, a descrición do perímetro exterior e a proposta de resolución.
Con data do 23 de xullo de 1999 publicouse, no BOP nº 167, o anuncio do correspondente período de vista e reclamacións, establecendo quince días para poder examinar o expediente e outros quince para presentar as reclamacións que se considerasen oportunas sobre a práctica do deslindamento ou sobre a propiedade das parcelas que fosen atribuídas ao monte ao realizar a devandita operación.
Tamén se advertía que só podían reclamar sobre a práctica do deslindamento as persoas que asistisen por si ou por un representante ao devandito acto. O citado anuncio foi notificado ao presidente da comunidade propietaria do monte.
O día 13 de setembro de 1999 remitíronse á Asesoría Xurídica as reclamacións formuladas con posterioridade ao deslindamento.
O día 27 de setembro de 1999 a Asesoría Xurídica emitiu informe sobre as alegacións formuladas polos presidentes das comunidades veciñais de Frexulfe, Xesto e outros, Xestaca e Grandevella e Vilacampa e as efectuadas polos particulares.
O 27 de setembro de 1999 a Xefatura do Servizo de Montes e Industrias Forestais de Lugo remitiu ao enxeñeiro operador, para o seu informe, os documentos presentados por Ceferino Rodríguez Prieto, Xusto Alfonso Fernández Expósito, Juan Carlos e José Lorenzo Basanta e Porfirio Canoura Fernández e o enxeñeiro operador emitiu informe sobre estes escritos con data do 4 de outubro de 1999.
O 25 de outubro de 1999 remitíronse á Comunidade de Frexulfe, propietaria do monte, as reclamacións formuladas e o ditame da Asesoría Xurídica Xeral, para que se posicionase sobre elas.
O 8 de novembro de 1999 o presidente da Comunidade de Frexulfe impugna o alegado polos reclamantes e solicita que se manteñan, sen modificación ningunha, o deslindamento levado a cabo.
Con data de 27 de decembro de 1999, a Xefatura do Servizo de Montes e Industrias Forestais de Lugo propón a aprobación do deslindamento total do monte de Frexulfe realizado polo enxeñeiro de montes Santos Gabriel Arenas Ruiz.
Mediante Orde do 19 de xaneiro de 2000 (publicada no Diario Oficial de Galicia nº 19, do 28 de xaneiro) apróbase o deslindamento do monte veciñal en man común Frexulfe, pertencente á comunidade de Frexulfe do municipio do Valadouro (Lugo).
Terceiro.-O Tribunal Superior de Xustiza de Galicia, mediante sentenza número 350/2002 (Sala do Contencioso-Administrativo, sección primeira), do 6 marzo, anula (debido á forma en que foi practicado), o deslindamento aprobado pola Consellería de Medio Ambiente, ordenando que se retrotraese o procedemento ao momento inicial co obxecto de que se practicase conforme a dereito, isto é, facendo unha notificación persoal aos propietarios.
Cuarto.-En consecuencia, e de cara á tramitación dun novo procedemento de deslindamento do monte de Frexulfe, o 11 de xuño de 2005 redactouse a memoria e formulouse o correspondente orzamento de gastos que foi elevado á Dirección Xeral de Montes o 5 de xullo do mesmo ano.
Acordado pola Consellería do Medio Rural a práctica do deslindamento total do monte veciñal en man común Monte de Rexulfe, pertencente á comunidade veciñal de Frexulfe, no concello do Valadouro, conforme o disposto nos artigos 96 e 97 do Regulamento de Montes do 22 de febreiro de 1962, foi aprobada a súa execución con data do 22 de febreiro de 2006.
Quinto.-O 2 de marzo de 2006, no BOP de Lugo, nº 50, publicouse o anuncio de deslindamento total da monte de Frexulfe, establecendo o día 19 de xuño de 2006 como día para o inicio das operacións do deslindamento, que levaría a cabo o enxeñeiro de montes Fernando Rengifo Méndez-Núñez e establecendo un prazo de corenta e cinco días naturais, contados a partir da data de publicación do anuncio, en que os interesados que se considerasen con dereito á propiedade do monte ou parte deste e as estremeiras que quixesen acreditar o que puidese corresponderlles, poderían presentar os documentos que estimasen pertinentes nas oficinas do Servizo Provincial de Montes e Industrias Forestais de Lugo; advertindo que pasado o devandito prazo non se admitiría ningún documento e que non poderían formular reclamacións sobre propiedade no expediente de deslindamento aquelas persoas que non o tivesen presentado; así como que os interesados que non estivesen legalmente representados ou non asistisen
persoalmente ao deslindamento, non poderían formular con posterioridade, reclamacións contra este.
O 23 de marzo de 2006, comunicouse o contido do anuncio ao presidente da Comunidade de Frexulfe e, co rogo da súa exposición ao público, aos alcaldes-presidentes dos concellos de Valadouro, Alfoz e Ourol.
Sexto.-O 11 de setembro de 2006 foi remitida á Asesoría Xurídica Xeral, a documentación presentada en período hábil, emitindo o letrado con data do 2 de novembro de 2006, informe sobre a cualificación dos documentos administrativos e títulos civís presentados polos interesados para os efectos de acreditar o dominio ou posesión dos predios, así como a súa clasificación segundo estivesen ou non amparados pola protección do artigo 34 da Lei hipotecaria.
Sétimo.-O deslindamento iniciouse o día 19 de xuño de 2006 e finalizouse o día 5 de xullo de 2006, período en que se foron fixando as estacas.
O informe do enxeñeiro operador foi redactado o día 23 de outubro de 2006 e nel recóllese a tramitación do expediente, a descrición do perímetro exterior e a proposta de resolución.
Oitavo.-O 10 de novembro de 2006, no BOP nº 258 publicouse o anuncio do correspondente período de vista e reclamacións, fixando quince días para poder examinar o expediente e outros quince días para presentar as reclamacións que se considerasen oportunas sobre a práctica do deslindamento ou sobre o propiedade das parcelas que fosen atribuídas ao monte ao realizar a devandita operación. Tamén se advertía que só podían reclamar sobre a práctica do deslindamento as persoas que asistisen por si ou por un representante ao devandito acto. O citado anuncio foi notificado aos interesados.
O 22 de xaneiro de 2007 recibiuse da asesoría xurídica o informe sobre as reclamacións presentadas.
Finalmente, o 23 de febreiro de 2007 o xefe do Servizo de Montes e Industrias Forestais de Lugo remite o expediente do deslindamento, xunto co seu informe-proposta á Dirección Xeral de Montes e Industrias Forestais, que emite informe favorable no sentido proposto polo xefe do servizo de Lugo.
Fundamentos de dereito.
Primeiro.-De acordo co disposto nos Reais decretos 167/1981, do 9 de xaneiro; 1706/1982, do 24 de xullo e 1535/1984, do 20 de xuño, sobre transferencias de funcións e servizos do Estado á Comunidade Autónoma de Galicia en materia de conservación da natureza, no Decreto 211/2005, do 3 de agosto, polo que se establece a estrutura orgánica da Xunta de Galicia, no Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, e no Decreto 562/2005, de 1 de decembro, polo que se establece a estrutura orgánica da Consellería do Medio Rural e do Fondo Galego de Garantía Agraria, o conselleiro de Medio Rural é competente para ditar esta orde.
Segundo.-O Servizo de Montes e Industrias Forestais de Lugo é competente para levar adiante o devandito deslindamento, cumpridas todas as prescricións legais en canto á publicidade, notificación e demais requisitos exixidos nos artigos 82 ao 125 do Regulamento de montes aprobado polo Decreto 485/1962, do 22 de febreiro.
Terceiro.-As resolucións do Xurado Provincial de Montes Veciñais en Man Común atribúen a súa propiedade, ás comunidades veciñais, mentres non exista sentenza firme en contra, ditada pola xurisdición ordinaria, segundo determina o artigo 30 do Decreto 260/1992.
Tendo en conta os preceptos legais citados e demais de xeral aplicación e o informe-proposta do xefe do Servizo de Montes e Industrias Forestais de Lugo, esta consellería, por proposta da Dirección Xeral de Montes e Industrias Forestais,
DISPÓN:
Primeiro.-Aprobar o deslindamento total do monte veciñal en man común de Frexulfe, propiedade da Comunidade de Frexulfe, realizado polo enxeñeiro de montes Fernando Rengifo Méndez-Núñez, de acordo coas actas, rexistro topográfico e planos que figuran no expediente, conforme a seguinte descrición:
Provincia: Lugo.
Nome: Monte de Frexulfe.
Termo municipal: O Valadouro.
Pertenza: Comunidade da Parroquia de Frexulfe.
Límites:
Parcela A:
N: termo municipal de Ourol e monte veciñal en man común Esculca, Barreira, Cabaleiros e Rego Madeiro, pertencente á comunidade de Vilacampa.
L: MVMC Esculca, Barreira, Cabaleiros e Rego Madeiro, pertencente á comunidade de Vilacampa; monte veciñal en man común Xestaca e Grandevella, pertencente á comunidade de San Tomé e Recaré; propiedades particulares; Camiño da Picheira; outras propiedades particulares; Regato dos Cunqueiros e máis propiedades particulares.
S: propiedades particulares; Camiño Ramasquide e Rego da Fraga das Leiras.
O: propiedades particulares; Rego da Fraga das Leiras; Regato da Pena Moura e MVMC Xesto, Campo de Carballido, Porto do Río, Rego da Poltra, Veiga de Lamas, O Cadramón e Monte Rubio, pertencente á comunidade de Cuadramón.
Cabida total da parcela A: 562,98 ha.
Encravados:
A: todo rodeado por muros e peche, cunha cabida de 4,04 ha e limitado por 15 estacas.
B: todo rodeado por muros e peche, cunha cabida de 0,86 ha e limitado por 7 estacas.
C: todo rodeado por muros, valados ou antigos camiños, cunha cabida de 0,44 ha e limitado por 10 estacas.
Esta parcela está limitada polas estacas nº 1 á nº 145.
Servidumes: non ten outras que as de paso polos camiños existentes.
Parcela B:
Límites:
N: Camiño do Taranco e propiedades particulares.
L: propiedades particulares.
S: propiedades particulares e Regato dos Bordes.
O: Regato dos Bordes, propiedades particulares e Camiño do Taranco.
Cabida total da parcela B: 19,09 ha.
Encravados: non constan.
Servidumes: non ten outras que as de paso polos camiños existentes.
Esta parcela está limitada polas estacas nº 146 á nº 168.
Cabida total do monte Montes de Frexulfe: 582,07 ha.
Descrición da liña de deslindamento:
Parcela A:
Comezando desde do punto indicado coa estaca nº 1 situada na Pasada de Santo Domingo, no lugar de confluencia entre o Arroio de Sinás co termo municipal de Ourol e o monte veciñal en man común de Vilacampa. Desde esta estaca nº 1 ata a estaca nº 2 situada en Fonte da Mosa prodúcese a estrema co monte veciñal en man común de Vilacampa, desde a nº 2 ata a estaca nº 3 situada en Penedo Novo ou Alto das Penas a estrema é co monte veciñal en man común de San Tomé e Recaré, desde a nº 3 seguindo a liña do peche ata a nº 4 situada tamén en Penedo Novo, a estrema é co monte veciñal en man común de San Tomé e Recaré, desde a nº 4 ata a estaca nº 5 situada na Fonte dous Bebedoiros a estrema é con máis monte veciñal en man común de San Tomé e Recaré, desde a nº 5 seguindo a liña do peche ata a nº 6 situada na Pena de Bicolongo segue a estrema co monte veciñal en man común de San Tomé e Recaré, desde a nº 6 ata a nº 7 situada en Cerrado do Chaíño a estrema segue sendo co monte veciñal en man
común de San Tomé e Recaré, desde a nº 7 ata a nº 8 co camiño que divide con predio de Oliva Iglesias Blanco, desde a nº 8 ata a nº 9 a estrema é con predio rodeado de muro de Oliva Iglesias Blanco, desde a nº 9 ata a nº 13 a estrema é con predio rodeado de muro de Eulogio Blanco Guerreiro, a desde a nº 13 polo Rego de Forcón ata a nº 14 hai estrema con predio de Oliva Iglesias Blanco, desde a da nº 14 seguindo un peche de estacas e arame ata a nº 17 prodúcese a estrema con predio de Ramón Iglesias Fernández, desde a nº 17 seguindo un peche de estacas e arame ata a nº 20 hai estrema con predio de Ofelia Sixto Pico, desde a nº 20 polo Camiño de Picheira e seguindo un peche de estacas e arame ata a nº 21 prodúcese a estrema con predio de Emérita Cortiñas Sixto, desde a nº 21 avanzando 104 m polo Camiño de Picheira e estremando con predio de Ramón Iglesias Fernández chégase a unha mudanza de dirección de 90º desde onde comeza a estrema co predio de José Lorenzo Basanta, seguimos
avanzando 127 m ata chegar á estaca nº 22 continuando a mesma estrema, desde a nº 22 ata a nº 22 continúa a mesma estrema, desde a nº 22 e tras unha nova mudanza de dirección de 90º chégase ao Camiño de Picheira, onde finaliza a estrema con predio de José Lorenzo Basanta e empeza estrema con predio de Evangelina Basanta Sixto, tras avanzar 28 m polo devandito camiño chégase á estaca nº 23, desde a nº 23 ata a nº 24 a estrema é co Camiño de Picheira que divide con predio de Jesús Blanco López, desde a nº 24 ata a nº 29 a estrema é con predio pechado de Avelina Expósito Mel, desde a nº 29 ata a nº 31 situada en Prados dous Campos atópase a estrema con predio pechado de Mª Dolores Pérez, desde a nº 31 e bordeando un muro ata a nº 40 prodúcese a estrema con predios de Majín Verdes Barro (herdeiro de Mª Pilar Barro Vázquez), desde a nº 41 seguindo un muro ata a nº 42 hai estrema con predio de Manuel Fernández Casabella, desde a nº 42 seguindo polo muro ata a nº 44 situada nos
Cunqueiros hai estrema con predio de Jesús Rolle García, desde a nº 44 e continuando polo muro ata a nº 47 atópase a estrema con predio de Mª Jesús Vázquez Carballido, desde a nº 47 ata a nº 49 existe estrema con predios particulares de propietarios descoñecidos, seguindo o muro entre a nº 49 e a nº 50 hai estrema con predios de Mª Modesta Prieto Pardeiro e Áurea Ares Sixto, desde a nº 50 ata a nº 51 atópase estrema co predio de José Vázquez Carballido, entre as estacas nº 51 e nº 52 hai estrema con predio de Pedro María Díaz Pardeiro, desde a nº 52 ata a nº 53 situada nos Regos existe estrema con predio de José Manuel Pico Rodríguez, bordeando un peche de estacas e arame desde a nº 53 ata a nº 56 o monte ten estrema con predio de Carmen Casabella Cabeza, bordeando un camiño vello xunto ao peche desde a nº 56 ata a nº 58 a estrema é con predio de José Manuel Canto Prieto, seguindo o camiño vello xunto ao peche desde a nº 58 ata a nº 59 a estrema prodúcense con predio de Eduardo Pico
Reigosa, seguindo por camiño vello xunto a muro entre as estacas nº 59 e nº 60 no lugar de Pena de Gruñido existe estrema con predios de Isidoro García García, Ana Mª Rodríguez Vizoso e Ramón García Vázquez, a linde abandona o camiño e segue xunto a muro desde a nº 60 ata a nº 61 continuando a mesma estrema con predio de Ana Mª Rodríguez Vizoso, seguindo o muro desde a nº 61 ata a nº 62 a estrema é con predio de Palmira Pico Fernández, seguindo o muro desde a nº 62 ata a nº 63 a estrema é con predio de Bienvenida Rodríguez Prieto, continuando polo camiño vello e xunto a muro desde a nº 63 ata a nº 64 segue a estrema con predio de Bienvenida Rodríguez Prieto, agora a linde cambia de dirección e abandona o camiño vello desde a nº 64 ata a nº 66 seguindo a mesma estrema con predio pechado por muro de Bienvenida Rodríguez Prieto, continuando xunto ao muro desde a nº 66 ata a nº 70 a estrema é con predios de Palmira Pico Fernández, seguindo este muro desde a nº 70 ata a nº 72 prodúcese
estrema con predio de Pedro María Díaz Pardeiro, bordeando o muro desde a nº 72 ata a nº 73 a estrema é con predio de Áurea Ares Sixto, desde a nº 73 o muro é substituído nalgúns tramos por valado ata a nº 74 e a estrema é con predios de Mª Eugenia Mandiá Vizoso e Palmira Pico Fernández, bordeando o valado entre a estaca nº 74 e a nº 75 hai estrema con predios de José Pico López e Mª Dolores Rivera Ferreiro, bordeando o valado e ás veces tramos con muro desde a nº 75 ata a nº 79 a estrema é con predio de Mª Dolores Rivera Ferreiro, bordeando o muro desde a nº 79 polo Camiño de Gruñido a Extremas ata a nº 80 a estaca segue sendo con predio de Mª Dolores Rivera Ferreiro, seguindo polo muro desde a nº 80 polo Camiño de Gruñido a Extremas ata a nº 83 existe estrema con predios de Generoso Maseda Ferreiro e Mª Florentina Maseda Ferreiro, desde a nº 83 xunto a muro e por Camiño de Gruñido a Extremas ata a nº 84 a estrema é con predio de Carlos Díaz Ares, seguindo o muro desde a nº 84 polo
Camiño de Gruñido a Extremas ata a nº 88 prodúcese estrema con predio de Antonio María Val Reigosa, entre a nº 88 e a nº 89 cruza unha pista asfaltada, bordeando o muro e camiño vello desde a nº 89 ata a nº 92 atópase a estrema con predio de Mª Mandia Vizoso, seguindo o muro desde a nº 92 á nº 93 a estrema é con predio de Olimpia Seivane Ferreiro, desde a nº 94 a linde continúa por tramos con valado e ás veces muro ata a nº 97 sendo a estrema con predio de Luz Divina Gómez Díaz, bordeando o muro desde a nº 97 ata a nº 99 prodúcense estrema con predio de Antonio Mandiá Bello, continuando polo muro desde a nº 99 ata a nº 101 existe estrema con predio de Mª Carmen Ferreiro González, bordeando o muro desde a nº 101 ata a nº 105 a estrema é con predio de Mª Carmen Pumares Sixto, bordeando o muro desde a nº 105 ata a nº 107 existe estrema con outro predio de Mª Carmen Ferreiro González, desde a nº 107 ata a nº 111 o muro é substituído en tramos por un valado e existe estrema con predio de
Remedios Rey Fernández, bordeando o muro desde a nº 111 ata a nº 112 e logo continuando por unha pista non asfaltada desde a nº 112 ata a nº 113 a estrema é con predio de Verísima Bello Pico, continuando o muro por pista sen asfaltar desde a nº 113 ata a nº 114 a estrema é con predio de Mª Carmen Mandiá Bello, seguindo o muro pola pista sen asfaltar entre as estacas nº 114 e nº 115 existe estrema con predios de Enrique Canto Prieto e Mª Eugenia Mandiá Vizoso, seguindo o muro por un camiño vello que discorre baixo a anterior pista entre a estacas nº 115 e a nº 116 existe estrema con predios de Juan Manuel Prieto López e Asunción Pernas Rodríguez, seguindo o muro por este camiño vello desde a nº 116 e a nº 117 existe estrema con predio de Cecilio Fernández Casabella, avanzando bordeando o muro polo camiño vello desde a nº 117 ata a nº 120 prodúcense a estrema con predio de José Fernández Funcasta, seguindo o muro e camiño vello desde a nº 120 ata a nº 121 existe estrema con predio de
José Casabella Cabeza, desde a nº 121 e ata poucos metros antes da nº 122 a linde discorre por camiño vello e muro, tendo a mesma estrema, desde a nº 122 ata a nº 123 segue a estrema con José Casabella Cabeza, desde a nº 123 ata a nº 124 prodúcese estrema con predio de Juan Antonio Fernández Casabella, seguindo por pista sen asfaltar desde a nº 124 ata a nº 125 continúa a estrema con predio de Juan Antonio Fernández Casabella, continuando por muro desde a nº 125 ata a nº 128 obsérvase estrema con predio de José Manuel Canto Prieto, continuando por muro e pista sen asfaltar entre as estacas nº 128 e nº 129 aparecen estremas con predios dos irmáns Bello Pico, seguindo por muro e pista sen asfaltar desde a nº 129 ata a nº 130 a estrema é con predio de Antonio Mandiá Bello, continuando pola pista e xunto a muro desde a nº 130 ata a nº 131 a estrema é con predio de Dorotea Canto Prieto, bordeando o muro pola pista sen asfaltar desde a nº 131 ata a nº 133 atopamos a estrema con predio de
José Mandiá Rubal, desde a nº 133 ata a nº 134 seguindo polo Rego da Fraga das Leiras prodúcese estrema co monte veciñal en man común, dos veciños da parroquia de Cuadramón, desde a nº 134 seguindo por Rego dos Coucellós ata a nº 135 a estrema é con predio de Alicia Bello Pico, continuando por pista sen asfaltar e xunto a peche desde a nº 135 ata a nº 136 segue a estrema con predio de Alicia Bello Pico, seguindo muro desde a nº 136 ata a nº 138 a estrema é con predio de José Manuel Canto Prieto, desde a nº 138 polo Rego da Fraga das Leiras ata a nº 139 situada na confluencia deste rego co Rego da Pena Moura a estrema é co monte veciñal en man común da parroquia de Cuadramón, desde a nº 139 polo Rego da Pena Moura ata a nº 140 situada na Pasada do Porto do Medio ou Pasada do Medio a estrema é tamén con monte veciñal en man común da parroquia de Cuadramón, ascendendo desde a nº 140 por liña de máxima pendente ata a nº 141 situada no alto de Pao de Lamoso a estrema segue sendo con monte
veciñal en man común de Cuadramón, agora descendendo desde a nº 141 por liña de máxima pendente ata a nº 142 situada na Fonte do Curro presenta estrema coa parroquia de Miñotos do concello de Ourol, seguindo un peche de estacas e arame que divide as parroquias de Miñotos (Ourol) e Frexulfe (O Valadouro) desde a nº 142 chégase ata a nº 144 situada na confluencia de tres mananciais que orixinan o Rego de Sinás ou Rego das Balsadas, continuando polo Rego de Sinás ou Rego das Balsadas desde a nº 144 ata a nº 1 situada na Pasada de Santo Domingo a estrema segue sendo coa parroquia de Miñotos do concello de Ourol.
Nesta mesma parcela A do monte veciñal en man común de Frexulfe figuran os seguintes encravados: no lugar dos Coucellós, todo rodeado por un muro desde a estaca nº A-1 ata a nº A-15 delimítase o encravado propiedade de José Manuel Canto Prieto; no lugar de Prado dos Xestos, todo rodeado por un muro desde a estaca nº B-1 ata a nº B-7 rodéase o encravado propiedade de Persida Peón Expósito, José Gómez Peón, Remedios Gómez Peón e Luz Divina Romero Peón; no lugar de Extremas desde a estaca nº C-1 ata a nº C-10 percórrese o encravado propiedade de Palmira Pico Fernández, resultando rodeado en ocasións por muro, valado ou camiño antigo.
Parcela B:
Deixando en todo momento a monte veciñal á dereita do sentido da marcha, desde un punto por riba do Camiño do Taranco e na valga do Rego dos Bordes onde se sitúa a estaca nº 146 e seguindo por Camiño do Taranco ata a nº 147 existe estrema con camiño, seguindo xunto a muro desde a nº 147 ata a nº 150 existe estrema con predio de José Rejes González, seguindo por liña de máxima pendente desde a nº 150 ata a nº 151 a estrema é con predio de Carmen Vizoso González, entre a estaca nº 151 e a nº 153 prodúcense estrema con predios de Carmen Vizoso González, Carmen Casabella Cabeza e Concepción Piñeiro Lagar, seguindo muro e gabia desde a nº 153 ata a nº 155 a estrema é con predio de Alejandro Fernández Reigosa, bordeando polo muro desde a nº 155 ata a nº 156 prodúcese estrema con propiedades de José Luis Piñeiro Prieto, desde a nº 156 ata a nº 159 existe estrema con predio de Mª Concepción Pico Díaz, desde a nº 159 ata a nº 160 a estrema é con camiño do Taranco que divide con outro predio
de Mª Concepción Pico Díaz, desde a nº 160 ata a nº 163 atópase a estrema con predio de Ceferino Rodríguez Prieto, continuando por un muro desde a nº 163 ata a nº 165 existe estrema con predios particulares da parroquia de Lagoa do concello de Alfoz, desde a nº 165 ata a nº 166 a estrema é con predios particulares da parroquia do Pereiro do concello de Alfoz, desde a nº 166 ata a nº 167 aparece estrema con predio de herdeiros de Santiago Rubal Martínez, desde a nº 167 a linde segue polo Rego dos Bordes ata a nº 146 continuando a mesma estrema con predio de herdeiros de Santiago Rubal Martínez.
Segundo.-Rexeitar as reclamacións presentadas pola Comunidade de Frexulfe, pola Comunidade de Xestal e Grandevella, pola Comunidade de Vilacampa e por Justo Fernández Expósito.
Terceiro.-Declarar, expresamente, que no referente ás reclamacións de propiedade, esta resolución esgota a vía administrativa e queda expedita a xudicial civil.
Cuarto.-Que se notifiquen os novos datos resultantes da descrición do monte ao rexistro provincial dos montes veciñais en man común de Lugo.
Quinto-Que se inmatricule o monte coas características resultantes no rexistro da propiedade.
Sexto.-Esta orde entrará en vigor o día seguinte ao da súa publicación no Diario Oficial de Galicia e contra ela poderá interpoñerse recurso de reposición con carácter potestativo ante o conselleiro do Medio Rural, no prazo dun mes ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 25 de febreiro de 2008.
Alfredo Suárez Canal
Conselleiro do Medio Rural